Tarik Elyounoussi

Tarik Elyounoussi (født 1988) er en norsk tidligere fotballspiller som spilte over 60 kamper for det norske landslaget i fotball, og scoret 10 mål som landslagsspiller.

Han er fetteren til Mohamed Elyounoussi.

 Bakgrunn 
Elyounoussi ble født i byen Al Hoceima ved kysten av Marokko og flyttet til Norge som 12-åring. Allerede da han kom til Norge viste han seg å være et særskilt talent i fotball og spilte i ungdomsårene i en periode for  i Fredrikstad. Den siste sesongen hvor Tarik spilte i Nylende, vant laget samtlige av sine 15 kamper med en målforskjell på 135-23. Tarik Elyounoussi hadde skåret 45 mål den sesongen.

 Fotballkarrieren 
mini|Tarik Elyounoussi
 Ungdomsårene 
Han startet sin fotballkarriere i Rolvsøyklubben Nylende IF i Fredrikstad kommune. Etter at Elyounoussis familie flyttet nærmere Fredrikstad by, byttet han klubb til , og han fikk stjernestatus i klubben. 

 oppdaget Elyounoussis talent raskt og tok ham med i sitt «Byprosjekt», hvor han fikk være med på trening to ganger i uken. Han trente samtidig fire ganger i uken med . 

Som 13-åring fikk han være med på treninger til G16-årslaget til Byprosjektet.

 Gjennombrudd som 17-åring 
Som 17-åring fikk Tarik Elyounoussi muligheten til å delta på U17-landslaget til Norge og skåret sitt første mål i en kamp mot Tyrkia. Han var også alene med på å snu 0-1 til 2-1 mot Island. 

Prestasjonene på U17-landslaget medvirket til at han som 17-åring ble tatt opp i A-stallen til . Han debuterte på Fredrikstads A-lag under ledelse av Egil Drillo Olsen den 3. juni 2005. 

I sesongoppkjøringen før 2006-sesongen storspilte han mot , IFK Göteborg og . På tre år hadde Elyounoussi gått fra å spille i 5. divisjon til å vinne cupfinalen med  mot  3-0.

For innsatsen i 2006-sesongen ble Tarik Elyounoussi nominert til Kniksenprisen for «årets unge spiller». Samme år vant han NISO sin pris som «beste unge spiller», stemt frem av norske fotballspillere i Norge og utlandet.

I 2007-sesongen ble Elyounoussi Fredrikstads toppskårer med ni mål. Anders Grönhagen overtok laget og sammenlignet ham med Tomas Brolin. Samme år ble han kåret til «årets unge spiller» av NFF.

Både  og  viste sin interesse, men Elyounoussi valgte å bli i Norge. 

Tarik Elyounoussi ble fast spiller på U21-landslaget til Norge etter å ha vært innom alle aldersbestemte landslag.

 Debut på A-landslaget, utenlandsopphold 
Den 19. mai 2008 fikk han sin debut på  mot  og skåret ett mål i debutkampen som endte 2-2.  

I Tippeligaen 2008 var Elyounoussi sammen med Garðar Jóhannsson sterkt medvirkende til at  vant en sølvmedalje i ligaen. 

Fredrikstad godtok i 2008 et bud på  fra , men Elyounoussi ønsket ikke å spille i Frankrike. Flere av hans barndomsvenner fra Marokko spilte i Nederland, og han skrev under for  under ledelse av Trond Sollied for en overgangssum på om lag . Oppholdet i Heerenveen ble ikke vellykket og han ble en periode utlånt til .

 Fast på A-landslaget, nytt spill i Tippeligaen 
Før 2011-sesongen signerte Tarik Elyounoussi en ny 3-årskontrakt med . 

Han ble fra 2010 tatt ut til de fleste av A-landslagets kamper og ble også en av lagets faste straffeskyttere.Tarik: – Måtte nesten jage ham bort, NRK, 17. oktober 2012Tarik: - Jeg tror Drillo gråt , Aftenposten, 16. oktober 2012

I overgangsvinduet sommeren 2012 var det også flere utenlandske klubber som var interessert i Elyounoussi,Elyounoussi blir i Fredrikstad, Aftenposten, 13. juli 2012 men den 9. august 2012 ble han presentert som ny spiller for Rosenborg sammen med Mikkel Diskerud.Adressa.no – Tarik og Mix ble presentert i pausen, Adresseavisa, 9. august 2012 Han hadde underskrevet en treårskontrakt, men allerede 18. juni 2013 ble han solgt til den tyske klubben Hoffenheim.RBK.no – Tarik: - Jeg kommer for å ta gull , Rosenborg, 9. august 2012 

8. januar 2013 fikk han sin debut som landslagskaptein, i privatlandskampen mot . Norge vant kampen 1-0 etter at Tarik scoret kampens eneste mål.

 Utenlandsopphold fra 2016
Den første sesongen for Hoffenheim spilte han i 21 kamper, men scoret ingen mål.  Den neste sesongen scoret han 4 mål på 25 kamper, og i 2015-2016 sesongen fikk han kun spille i seks kamper for klubben. Han scoret ingen mål den sesongen. 26. august 2016 ble han solgt til greske Olympiakos for 1 000 000 €. Hans første scoring kom i en 6-1 seier over Veria FC. Elyounoussi scoret kun fire mål på 23 kamper i Olympiakos, men var allikevel en viktig brikke for laget som tok sin syvende tittel på rad i greske Super League.

Den 1. september 2017 ble Elyounoussi lånt ut fra Olympiakos til  i Aserbajdsjan, en overgang som ble offentliggjort under landskampen mellom  og  (2–0), hvor Elyounoussi også kom inn som innbytter mot fremtidige lagkamerater.Europsport.no – Elyounoussi presentert for Champions League-klubb – midt under Norge-kampen (!) (Av Eirik Fure. Publisert og besøkt 1. september 2017)

Etter låneoppholdet i Aserbajdsjan ble han kjøpt av svenske . Tarik vant Allsvenskan i 2018 med AIK etter å ha scoret 8 mål på 25 kamper. I januar 2020 gikk han fra AIK til den japanske fotballklubben Shonan Bellmare.

 Avslutning av fotballkarrieren 
Elyounoussi sto uten kontrakt fra 1. februar 2024, etter at han forlot Shonan Bellmare. I mars 2024 uttalte han til media at han vurderte å legge opp. I en direktesending på TV 2 den 1. april 2024 kunngjorde han at fotballkarrieren var over.

 Meritter 
Fredrikstad
 NM i fotball for menn (1): 2006

AIK
  Allsvenskan (1):  2018

Individuelt
 NISO-prisen som årets unge spiller 2006
 Årets unge spiller 2007 av NFFTarik Elyounoussi årets unge spiller , Aftenposten, 11. november 2007

 Referanser 

 Eksterne lenker 

  Elyounoussi – ffksupporter.net



Kategori:Norske fotballspillere
Kategori:Norske landslagsspillere i fotball for herrer
Kategori:Fotballspillere for Trosvik IF
Kategori:Fotballspillere for Fredrikstad FK
Kategori:Fotballspillere for SC Heerenveen
Kategori:Fotballspillere for Lillestrøm SK
Kategori:Fotballspillere for Rosenborg BK
Kategori:Fotballspillere for TSG 1899 Hoffenheim
Kategori:Fotballspillere for Olympiakos FC
Kategori:Fotballspillere for FK Qarabağ
Kategori:Fotballspillere for AIK
Kategori:Norske fotballspillere i Nederland
Kategori:Norske fotballspillere i Tyskland
Kategori:Norske fotballspillere i Hellas
Kategori:Norske fotballspillere i Aserbajdsjan
Kategori:Norske fotballspillere i Sverige
Kategori:Norske fotballspillere i Japan
Kategori:Nordmenn født i Marokko
Kategori:Mesternes Mester-deltakere